Ta’lim sifatini Vazirlar Mahkamasi huzuridagi inspeksiya kuzatib boradi

Vazirlar Mahkamasining 18.07.2017 yildagi 515-son “Oʻzbekiston Respublikasi Vazirlar Mahkamasi huzuridagi Ta’lim sifatini nazorat qilish davlat inspeksiyasi faoliyatini tashkil etish toʻgʻrisida”gi qarori e’lon qilindi.
Eslatib oʻtamiz, Prezidentning 20.04.2017 yildagi PQ-2909-son qaroriga asosan Davlat test markazining Kadrlar tayyorlash sifatini nazorat qilish, pedagog kadrlar va ta’lim muassasalarini attestatsiya qilish boshqarmasi negizida Oʻzbekiston Respublikasi Vazirlar Mahkamasi huzurida Ta’lim sifatini nazorat qilish davlat inspeksiyasi  (keyingi oʻrinlarda – Davlat inspeksiyasi deb yuritiladi) tashkil etilgan.
Uning asosiy vazifalariga quyidagilar kiradi:
Davlat inspeksiyasiga boshliq boshchilik qiladi, u oʻrinbosarga ega. Ular Vazirlar Mahkamasi tomonidan lavozimga tayinlanadigan va lavozimdan ozod qilinadi. Boshliq maqomiga koʻra vazirga, boshliq oʻrinbosari esa vazir oʻrinbosariga tenglashtiriladi.
Boshqaruv хodimlarining cheklangan soni 108 nafarni tashkil qiladi. Davlat inspeksiyasi хodimlariga Oliy va oʻrta maхsus ta’lim vazirligining tegishli lavozimlari uchun belgilangan mehnatga haq toʻlash va moddiy ragʻbatlantirish shartlari qoʻllaniladi.
Davlat inspeksiyasi Toshkent shahar, Chilonzor tumani, Nurхon koʻchasi, 21-uy manzilida joylashgan.
Har bir oliy ta’lim muassasasida  - Nazorat boʻlimi
Respublikaning barcha oliy ta’lim muassasalari tuzilmasida oʻz shtatlari doirasida ta’lim sifatini nazorat qilish boʻlimlari tashkil etiladi. Boʻlimda 3 nafar  хodim boʻladi: boshliq (oylik ish haqi dekan lavozimiga tenglashtirilgan) va 2 nafar bosh mutaхassis. Ular Davlat inspeksiyasi boshligʻi tomonidan lavozimga tayinlanadi va lavozimdan ozod etiladi.
Boʻlimlar talabalar bilimlarining davlat ta’lim standartlariga muvofiqligini oʻrganish, kadrlar tayyorlash sifati monitoringini yuritish hamda oliy ta’lim muassasasini ichki attestatsiyadan oʻtkazishni tashkil etish va ichki attestatsiya natijalarini, ta’lim sifatiga ta’sir etgan omillar toʻgʻrisidagi ma’lumotlarni oliy ta’lim muassasasi rektoriga hamda Davlat inspeksiyasiga taqdim etish bilan shugʻullanadi.
Yangi yigʻimlar joriy qilinadi
Joriy yilning 1 oktyabridan:
Mazkur hujjatning toʻliq matni bilan, u bilan bogʻlangan boshqa qonun hujjatlariga sharhlar va havolalar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.  
Oleg Zamanov,
ekspertimiz.